b'\n_START_ARTICLE_\nVartan Arachelian\n_START_SECTION_\nVartan Arachelian (n. 21 octombrie 1936) este un ziarist \xc8\x99i scriitor rom\xc3\xa2n de origine armean\xc4\x83. Este realizator de programe pentru radio \xc8\x99i televiziune.\n_START_PARAGRAPH_\n\xc8\x98i-a \xc3\xaenceput activitatea ca ziarist sportiv la Constan\xc8\x9ba. Dup\xc4\x83 terminarea facult\xc4\x83\xc8\x9bii de filologie a fost ziarist de investiga\xc8\x9bii \xc8\x99i publicist-comentator la ziarul Sc\xc3\xa2nteia tineretului, \xc3\xaentre 1965 \xc8\x99i 1970.\n_START_SECTION_\nRealizator de emisiuni TV\n_START_PARAGRAPH_\nVartan Arachelian a lucrat la Televiziunea Rom\xc3\xa2n\xc4\x83 (TVR), primul reportaj pe care l-a realizat fiind la o emisiune de mare impact \xe2\x80\x9eBun\xc4\x83 seara fete, bun\xc4\x83 seara b\xc4\x83ie\xc8\x9bi!\xe2\x80\x9d. \xc3\x8en anul 1970 a fost numit \xc3\xaen func\xc8\x9bia de director adjunct al Televiziunii Rom\xc3\xa2ne (TVR). _NEWLINE_\xc3\x8e\xc8\x99i continu\xc4\x83 cariera de realizator TV, fiind autor de reportaje, anchete \xc3\xaen cicluri de emisiuni dedicate acestor genuri: \xe2\x80\x9eAncheta TV\xe2\x80\x9d (1980), \xe2\x80\x9eInstantanee\xe2\x80\x9d (1983), \xe2\x80\x9eReportaj\xe2\x80\x9d (1981-1989). Anul 1990 a fost un an de v\xc3\xa2rf al carierei sale profesionale, el realiz\xc3\xa2nd peste 80 de emisiuni grupate sub genericul \xe2\x80\x9e\xc3\x8en fa\xc8\x9ba dumneavoastr\xc4\x83\xe2\x80\x9d. _NEWLINE_Dup\xc4\x83 1991 a fost directorul primului post independent de televiziune din Rom\xc3\xa2nia, SOTI.'